**Branislav "Bane" Sekulić** (srpski: Бpaниcлaв "Бaнe" Ceкулић; Beograd, 29. oktobra 1906. — Bern, 24. septembra 1968.), je bio jedan od najboljih jugoslovenskih fudbalera između dva rata, istaknuti trener i pedagog.

Počeo je da igra u beogradskim klubovima Javor, Dušanovac, Karađorđe i Soko kao igrač podmlatka, da bi već 1921. sa bratom Dragutinom zaigrao za prvi tim Dušanovca - sa svega 15 godina! Obojica su igrali i u Karađorđu (Bane kao centarfor) i osvojili prvenstvo drugog beogradskog razreda.

Posle Sokola, prelazi u beogradsku SK Jugoslaviju u čijem podmlatku su već igrali braća "Moša" i Nikola Marjanović, "Baja" Dragićević, "Čiča" Luburić i Dača Đurić. Sa ovim igračima doživeo je punu igračku afirmaciju i u dresu SK Jugoslavije odigrao je 156 utakmica i postigao 110 golova. Kao odličan tehničar i dobar strelac, posebno se istakao u prvenstvu 1924. i 1925. kad je SK Jugoslavija osvojila dve jedine titule prvaka države. Igrao je na mestu centarfora, leve polutke a najčešće kao levo krilo.

Uz 28 utakmica za reprezentaciju Beograda i dve za "B" ekipu Jugoslavije (1934 — 1937), za koji je postigao jedan gol, odigrao je i 17 utakmica za najbolju selekciju Jugoslavije i postigao osam golova. Debitovao je 4. novembra 1925. u prijateljskoj utakmici protiv Italije (1:2) u Padovi, a poslednju utakmicu odigrao je takođe u prijateljskoj utakmici 13. decembra 1936. protiv Francuske (0:1) u Parizu.

Branio je boje Jugoslavije na prvom Svetskom prvenstvu 1930. u Urugvaju, a 26. avgusta 1934. protiv Poljske (4:1) u Beogradu postigao je tri gola.

Kad je jula 1926. napustio Jugoslaviju, bio je među prvim jugoslovenskim fudbalerima koji su kao profesionalci igrali u inostranstvu. U Francuskoj je igrao za Monpelje i Klub Franse, i na kup utakmici Monpelje - SAP (11:0) postigao devet golova! Igrao je i u Švajcarskoj za ciriški Grashoper i ženevsku ekipu Urania.

Vrativši se u Jugoslaviju, u sezoni 1935/36. ponovo je igrao za beogradsku SK Jugoslaviju, zatim je prešao u Jedinstvo u kome je 1937. godine završio karijeru.

Tokom Drugog svetskog rata bio je u zarobljeništvu, a posle rata se istakao kao odličan trener i pedagog. Bio je trener beogradske Crvene zvezde, novosadske Vojvodine, subotičkog Spartaka, Proletera iz Zrenjanina i Jedinstva iz Stare Pazove, a kad je 1957. napustio Jugoslaviju, bio je trener u Friburgu (1961), Liježu (1962 — 1963), u Austriji (1965 — 1966) i 1967. ponovo u Friburu (Švajcarska).
U periodu 1958 — 1960. bio je trener reprezentacije Švajcarske

Posle višemesečne bolesti umro je u Gradskoj bolnici u Bernu, a sahranjen je u mestu Belfo () kraj Fribura.

Trofeji
-------

### SK Jugoslavija

* Prvenstvo (2): 1924. i 1925.

Vidi još
--------

* Montevideo, Bog te video!

Vanjske veze
------------

* Zvanični sajt reprezentacije
* RSSSF archive of coaches 1905-

| * p
* r
* u
Sastav Jugoslavije   na  FIFA Svjetskom prvenstvu 1930. (4. mjesto) |
| --- |
| 
* MF Arsenijević
* FW Bek
* MF Đokić
* FW Hrnjiček
* DF Ivković (c)
* GK Jakšić
* FW Marjanović
* DF Marković
* DF Mihajlović
* FW Najdanović
* FW Sekulić
* MF Spasojević
* DF Stevanović
* GK Stojanović
* FW Tirnanić
* DF Tošić
* FW Vujadinović
* Izbornik: Simonović

 | Kraljevina Jugoslavija |

| * p
* r
* u
Treneri Crvene zvezde |
| --- |
| Glišović (1946-48) | Tomašević (1948-50) | Broćić (1951) | Mihajlović (1952-53) | Sekulić (1953) | Broćić (1953) | Ralić (1953-54) | Ćirić (1954-57) | Pavić (1957-64) | Toplak (1964-66) | Miljanić (1966-74) | Mihić (1974-75) | Ćirić (1975-76) | Zec (1976-78) | Stanković (1978-81) | Ostojić (1981-83) | Zec (1983-86) | Vasović (1986-88) | Stanković (1988-89) | Šekularac (1989-90) | Lj. Petrović (1990-91) | Popović (1991-92) | Živadinović (1992-94) | Lj. Petrović (1994-96) | V. Petrović (1996-97) | Lazarević (1997) | Kosanović (1997-98) | Lazarević (1998-99) | Ostojić (1999) | Radić (1999p) | Muslin (1999-01) | Filipović (2001-03) | Muslin (2003-04) | Lj. Petrović (2004) | Rajevacp (2004) | Dostanić (2004-05) | Zenga (2005-06) | Bajević (2006-07) | Đurovski (2007) | Kosanović (2007) | Janković (2007-08) | Zeman (2008) | Janevski (2008-09) | V. Petrović (2009-10) | Dostanić (2010) | Kristić (2010) | Prosinečki (2010-12) | Janković (2012-13) | Sá Pinto (2013) | Stojanovič (2013-14) | Lalatović (2014-15) | Božović (2015-17) | Đurovskip (2017) | Milojević (2017-)

 (p) privremeni  |